Hvad skal man gøre med 12-14-årige drenge, der kaster med sten fra broer? I Aaabenraa har melding fra en SSP-konsulent sat gang i debatten om straf vs forebyggelse

- Det lyder fanme som om hånden skal holdes over dem, fordi de keder sig?



- De skulle fanme have sådan en lærestreg for at nogensinde og kunne finde på at gøre sådan noget .

Sådan skriver Allan N i en af de 14 kommentarer, der er tikket ind på JV.dk til nyheden om at en gruppe meget unge drenge, i går er blevet set kaste med sten fra en gangbro, der krydser Camma Larsen-Ledets Vej i Høje Kolstrup ved Aabenraa.

Måske har drengene brug for et fritidspas

Og Allan er ikke den eneste, der er rasende, over at drengene kaster med sten - og at politiets og kommunens reaktion tilsyneladende er at tage nogle 'bekymrings-samtaler' med forældrene og så evt dele nogle fritidspas ud:

- Det er ikke let at indkredse, hvem der kaster med sten eller æg fra stedet, når det er halvmørkt. Men nu lykkedes det, og så bliver vores opgave at stå for det forebyggende.

Håber de får en bøde

- Måske har drengene brug for et fritidspas, fordi de keder sig for meget i fritiden.

- Det kan også være, at forældrene skal guides til de fritidstilbud, de unge har i lokalområdet, fortæller SSP-konsulent John Hansen til avisen, men står det til læserne på jv,dk, så skal der bruges andre og hårdere metoder:

- Håber de får andet end en samtale og et fritidspas

- Hvad med et bødeforlæg efter de personligt har undskyldt deres handling?

- Hvorfor skal de belønnes, spørger Liselotte P i ne læserkommentar, og Ulla L mener at drengene - som ifølge avisen har en anden etnisk baggrund end dansk - skal smides ud af landet sammen med forældrene:

- Ja i skal da endeligt belønne dem, med ekstra tilbud og lignende. Det skal nok hjælpe.

- Hvad med at straffe dem for mordforsøg og smide dem ud af landet, sammen med forældrene, skriver Ulla.

Hvad mener du? Hvordan skal man straffe drenge, de kaster med sten mod biler?

Jørgen P - som har fået én like for sin kommentar - maner til besindighed:

- Jeg gad godt høre hvad I vil gøre, hvis det er jeres børn som gør den slags? Altså inden for lovens rammer vel at mærke.

- For det kan det jo sagtens vise sig at være i andre lignende tilfælde jeres børn - eller måske jeres bedste nabos børn, skriver Jørgen.

Hvad med dig? Har du nogensinde kastet noget mod en bil?